
Európsky parlament,
–	so zreteľom na Zmluvu o fungovaní Európskej únie, a najmä na jej článok 194,
–	so zreteľom na oznámenie Komisie z 8. júla 2020 s názvom Pohon pre klimaticky neutrálne hospodárstvo: stratégia integrácie energetického systému EÚ (COM(2020)0299),
–	so zreteľom na oznámenie Komisie z 28. novembra 2023 s názvom Elektrizačné sústavy, chýbajúci článok – Akčný plán EÚ pre elektrizačné sústavy (COM(2023)0757),
–	so zreteľom na správu Komisie z januára 2025 s názvom Investičné potreby európskej energetickej infraštruktúry na umožnenie dekarbonizovaného hospodárstva[footnoteRef:1], [1:  	Európska komisia, Generálne riaditeľstvo pre energetiku, Artelys, LBST, Trinomics, Finesso, A. a kol., Investment needs of European energy infrastructure to enable acarbond economy – Final report (Investičné potreby európskej energetickej infraštruktúry na umožnenie dekarbonizovaného hospodárstva – záverečná správa), Úrad pre vydávanie publikácií Európskej únie, 2025.] 

–	so zreteľom na oznámenie Komisie z 26. februára 2025 s názvom Akčný plán pre cenovo dostupnú enegiu – Využitie skutočnej hodnoty našej energetickej únie na zabezpečenie cenovo dostupnej, efektívnej a čistej energie pre všetkých európskych občanov (COM(2025)0079),
–	so zreteľom na oznámenie Komisie z 26. februára 2025 s názvom Dohoda o čistom priemysle: spoločný plán konkurencieschopnosti a dekarbonizácie (COM(2025)0085),
–	so zreteľom na oznámenie Komisie z 5. marca 2025 s názvom Odvetvový akčný plán pre európsky automobilový priemysel (COM(2025)0095),
–	so zreteľom na nariadenie Európskeho parlamentu a Rady (EÚ) 2021/1153 zo 7. júla 2021, ktorým sa zriaďuje Nástroj na prepájanie Európy a zrušujú nariadenia (EÚ) č. 1316/2013 a (EÚ) č. 283/2014[footnoteRef:2] (nariadenie o NPE), [2:  	Ú. v. EÚ L 249, 14.7.2021, s. 38, ELI: http://data.europa.eu/eli/reg/2021/1153/oj.] 

–	so zreteľom na nariadenie Európskeho parlamentu a Rady (EÚ) 2022/869 z 30. mája 2022 o usmerneniach pre transeurópsku energetickú infraštruktúru, ktorým sa menia nariadenia (ES) č. 715/2009, (EÚ) 2019/942 a (EÚ) 2019/943 a smernice 2009/73/ES a (EÚ) 2019/944 a ktorým sa zrušuje nariadenie (EÚ) č. 347/2013[footnoteRef:3] (nariadenie o TEN-E), [3:  	Ú. v. EÚ L 152, 3.6.2022, s. 45, ELI: http://data.europa.eu/eli/reg/2022/869/oj.] 

–	so zreteľom na smernicu Európskeho parlamentu a Rady (EÚ) 2019/944 z 5. júna 2019 o spoločných pravidlách pre vnútorný trh s elektrinou a o zmene smernice 2012/27/EÚ[footnoteRef:4], [4:  	Ú. v. EÚ L 158, 14.6.2019, s. 125, ELI: http://data.europa.eu/eli/dir/2019/944/oj.] 

–	so zreteľom na nariadenie Európskeho parlamentu a Rady (EÚ) 2019/943 z 5. júna 2019 o vnútornom trhu s elektrinou[footnoteRef:5], [5:  	Ú. v. EÚ L 158, 14.6.2019, s. 54, ELI: http://data.europa.eu/eli/reg/2019/943/oj.] 

–	so zreteľom na smernicu Európskeho parlamentu a Rady (EÚ) 2023/2413 z 18. októbra 2023, ktorou sa mení smernica (EÚ) 2018/2001, nariadenie (EÚ) 2018/1999 a smernica 98/70/ES, pokiaľ ide o podporu energie z obnoviteľných zdrojov, a ktorou sa zrušuje smernica Rady (EÚ) 2015/652 [footnoteRef:6] (smernica o energii z obnoviteľných zdrojov), [6:  	Ú. v. EÚ L, 2023/2413, 31.10.2023, ELI: http://data.europa.eu/eli/dir/2023/2413/oj.] 

–	so zreteľom na smernicu Európskeho parlamentu a Rady (EÚ) 2024/1275/EÚ z 24. apríla 2024 o energetickej hospodárnosti budov[footnoteRef:7], [7:  	Ú. v. EÚ L, 2024/1275, 8.5.2024, ELI: http://data.europa.eu/eli/dir/2024/1275/oj.] 

–	so zreteľom na smernicu Európskeho parlamentu a Rady (EÚ) 2024/1711 z 13. júna 2024, ktorou sa menia smernice (EÚ) 2018/2001 a (EÚ) 2019/944, pokiaľ ide o zlepšenie koncepcie trhu s elektrinou v Únii[footnoteRef:8], [8:  	Ú. v. EÚ L, 2024/1711, 26.6.2024, ELI: http://data.europa.eu/eli/dir/2024/1711/oj.] 

–	so zreteľom na nariadenie Európskeho parlamentu a Rady (EÚ) 2024/1747 z 13. júna 2024, ktorým sa menia nariadenia (EÚ) 2019/942 a (EÚ) 2019/943, pokiaľ ide o zlepšenie koncepcie trhu s elektrinou v Únii[footnoteRef:9] (nariadenie o koncepcii trhu s elektrinou (EMD)), [9:  	Ú. v. EÚ L, 2024/1747, 26.6.2024, ELI: http://data.europa.eu/eli/reg/2024/1747/oj.] 

–	so zreteľom na nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady[footnoteRef:10] (EÚ) č. 525/2013, ktoré odráža ciele prepojenia elektrických sietí, [10:  	Ú. v. EÚ L 328, 21.12.2018, s. 1, ELI: http://data.europa.eu/eli/reg/2018/1999/oj.] 

–	so zreteľom na závery Rady o rozvoji udržateľnej infraštruktúry elektrizačnej sústavy, ktoré Rada pre dopravu, telekomunikácie a energetiku schválila na zasadnutí 30. mája 2024,
–	so zreteľom na svoje uznesenie z 10. júla 2020 o komplexnom európskom prístupe k uskladňovaniu energie[footnoteRef:11], [11:  	Ú. v. EÚ C 371, 15.9.2021, s. 58.] 

–	so zreteľom na svoje uznesenie z 19. mája 2021 o európskej stratégii pre integráciu energetických systémov[footnoteRef:12], [12:  	Ú. v. EÚ C 15, 12.1.2022, s. 45.] 

–	so zreteľom na správu Agentúry EÚ pre spoluprácu regulačných orgánov v oblasti energetiky (ACER) z januára 2023 o metodikách určovania prenosových a distribučných taríf elektrickej energie v Európe,
–	so zreteľom na správu agentúry ACER z 19. decembra 2023 s názvom Reakcia na dopyt a iné distribuované zdroje energie: aké prekážky ich brzdia,
–	so zreteľom na správu Európskej siete prevádzkovateľov prenosových sústav pre elektrinu (ENTSO-E) z apríla 2025 s názvom Preskúmanie záchytnej zóny cieľového roka 2025[footnoteRef:13], [13:  	Európska sieť prevádzkovateľov prenosových sústav pre elektrinu (ENTSO-E), „Preskúmanie cieľového roka 2025 o cieľovom roku 2025“, apríl 2025, https://eepublicdownloads.blob.core.windows.net/public-cdn-container/clean-documents/Network%20codes%20documents/NC%20CACM/BZR/2025/Bidding_Zone_Review_of_the_2025_Target_Year.pdf.] 

–	zo zreteľom na článok 55 rokovacieho poriadku,
–	so zreteľom na správu Výboru pre priemysel, výskum a energetiku (A10-0091/2025),
A.	keďže elektrické siete sú nevyhnutné na to, aby Únia dosiahla svoj prechod na čistú energiu a dodávala energiu z obnoviteľných zdrojov a zároveň podporovala hospodársky rast a prosperitu; keďže neefektívnosť a nedostatočná integrácia negatívne ovplyvňujú ceny energie pre spotrebiteľov a podniky;
B.	keďže vzhľadom na rastúci dopyt po elektrickej energii sú potrebné značné investície a zlepšenia spolu s regulačným dohľadom na zvýšenie cezhraničnej a vnútroštátnej prenosovej kapacity a modernizáciu infraštruktúry, čím sa zabezpečí dekarbonizovaná, pružná, decentralizovanejšia, digitalizovanejšia a odolnejšia elektrizačná sústava;
C.	keďže slabé prepojenie a nedostatky v sieti patria k hlavným dôvodom, prečo EÚ nemôže v plnej miere využívať značné inštalované kapacity veternej a solárnej energie, a tým zabezpečiť dostupné ceny pre domácnosti a priemysel; keďže nedostatok silného prepojenia medzi regiónmi s rôznymi prírodnými a klimatickými charakteristikami vedie v niektorých regiónoch k nadprodukcii energie a administratívnemu obmedzovaniu výroby z obnoviteľných zdrojov, zatiaľ čo iné regióny zápasia s nedostatočnými dodávkami a vysokými cenami;
D.	keďže prevádzkovatelia prenosových sústav (PPS) majú zásadný význam pre integráciu energie z obnoviteľných zdrojov na mori do siete EÚ, najmä v prípade tých, ktoré sú pripojené na viac ako jeden trh; keďže v prípade, že prevádzkovatelia prenosových sústav neposkytnú dohodnutú kapacitu siete, mala by sa navrhovateľom vyplatiť náhrada za stratenú vývoznú kapacitu financovaná z príjmov z preťaženia; keďže takáto kompenzácia by sa mala spravodlivo rozdeliť medzi PPS a mala by byť v súlade so zásadami nediskriminácie a maximalizácie cezhraničného obchodu; keďže to zdôrazňuje význam zachovania funkčného piliera prepojovacích vedení, keďže výpadky kapacity prepojovacích vedení môžu spôsobiť náklady výrobcom aj prevádzkovateľom prenosových sústav;
E.	keďže Európa dosiahne svoje ciele v oblasti dekarbonizácie len vtedy, ak bude existovať koordinovaný celoeurópsky prístup k plánovaniu elektrizačnej sústavy, ktorý bude spájať hranice, odvetvia a regióny;
F.	keďže plánovanie elektrických prenosových a distribučných sietí musí byť koordinované, aby sa zabezpečil účinný rozvoj elektrizačnej sústavy EÚ;
G.	keďže elektrická sieť EÚ bola vybudovaná pre hospodárstvo 20. storočia založené na centralizovanej výrobe elektrickej energie z fosílnych palív a musí sa modernizovať, aby spĺňala požiadavky digitalizovaného hospodárstva s vyššou úrovňou elektrifikácie a vyšším podielom decentralizovaných a variabilných obnoviteľných zdrojov energie;
H.	keďže cezhraničné prepojenia a prenosová a distribučná sieťová infraštruktúra sú rozhodujúce pre integráciu obnoviteľných zdrojov energie, zníženie nákladov pre európskych spotrebiteľov a zvýšenie bezpečnosti dodávok energie;
I.	keďže projekty distribučnej siete sú už oprávnené na financovanie v rámci Nástroja na prepájanie Európy – Energetika (NPE-E); keďže však len malý podiel bol pridelený na distribučné siete v rámci najnovšieho zoznamu projektov spoločného záujmu; keďže NPE-E by mal lepšie odrážať úlohu distribučných sietí pri dosahovaní cieľov EÚ v oblasti energetiky a klímy;
J.	keďže ENTSO-E vypočítala, že cezhraničné investície do elektrickej energie do roku 2050 vo výške 13 miliárd EUR ročne by znížili náklady na systém o 23 miliárd EUR ročne;
K.	keďže prvá zásada energetickej efektívnosti je základnou zásadou energetickej politiky EÚ a je právne záväzná; konštatuje, že správne uplatňovanie tejto zásady výrazne zníži spotrebu energie, čím sa zníži potreba investícií do elektrických sietí a prepojovacích vedení;
L.	keďže pre úspešnú energetickú transformáciu a spoľahlivý európsky energetický systém je kľúčové udržať v rovnováhe trojuholník energetickej politiky EÚ, ktorým je udržateľnosť, bezpečnosť dodávok a cenová dostupnosť;
M.	keďže plánovanie energetickej siete je dlhodobý proces úzko spojený so stabilitou investícií;
N.	keďže sa očakáva, že potreba pružnosti energetickej sústavy sa do roku 2030 zdvojnásobí vzhľadom na zvýšený podiel elektriny z obnoviteľných zdrojov; keďže pružnosť na strane dopytu je preto kľúčová pre stabilitu siete; keďže jednotliví občania, podniky a komunity zúčastňujúce sa na trhu s elektrickou energiou môžu priniesť sústavám mnoho výhod, ako je zvýšená efektívnosť systému, odolnosť, optimalizácia investícií, lepšia spoločenská akceptácia a nižšie náklady na energiu; keďže vážne oneskorenia a nezrovnalosti pri vykonávaní existujúcich ustanovení EÚ o energii pre občanov, pružnosti dopytu a prevádzke inteligentných sietí naďalej vyvolávajú obavy;
O.	keďže hoci recyklácia pokrýva 40 % až 55 % potrieb Európy v oblasti hliníka a medi, je potrebné zvážiť ďalšie opatrenia na rozšírenie recyklačných kapacít, zberu odpadu a efektívnosti dodávateľského reťazca;
P.	keďže v spoločnom oznámení Komisie a vysokej predstaviteľky s názvom Akčný plán EÚ na zaistenie bezpečnosti káblov sa zdôrazňuje význam zaistenia bezpečných dodávok náhradných káblových dielov a vytvárania zásob základného materiálu a vybavenia;
Q.	keďže výpadok elektrizačnej sústavy, ku ktorému došlo 28. apríla 2025 na Pyrenejskom polostrove a v častiach Francúzska, okrem iného ukázal, aké dôležité je zvýšiť odolnosť energetickej siete zabezpečením jej neustálej riadnej údržby, ochrany a vyváženosti, a to aj prostredníctvom flexibilných systémových služieb a posilnených cezhraničných prepojení, s cieľom umožniť pružnú obnovu v prípade zlyhania systému;
R.	keďže prevádzkovatelia sústav na vnútroštátnej a regionálnej úrovni nesú dôležitú zodpovednosť, najmä v oblasti bezpečnosti dodávok energie; keďže všetky úlohy regulačného charakteru by mali vykonávať regulačné agentúry konajúce vo verejnom záujme; keďže však popri týchto povinnostiach môže posilnená úloha regulačných orgánov a agentúry ACER v procesoch plánovania prispieť k riešeniu nedostatkov, ako je súčasný 10-ročný plán rozvoja siete ENTSO-E (TYNDP), ako sa uvádza v správe o monitorovaní siete; keďže hoci sa uznáva zodpovednosť PPS pri vypracúvaní týchto scenárov, včasné zapojenie agentúry ACER do procesu vypracúvania by mohlo pomôcť zabezpečiť, aby sa usmernenia na vypracovanie scenárov dodržiavali v súlade s nariadením o TEN-E;
S.	keďže rozvoj prepojení prispeje k ďalšej integrácii trhu s elektrickou energiou v EÚ, čím sa nielen zvýši flexibilita a odolnosť sústavy, ale aj uvoľnia úspory z rozsahu pri výrobe elektrickej energie z obnoviteľných zdrojov;
T.	keďže počet pracovníkov v energetike sa bude musieť zvýšiť o 50 %, aby bolo možné zaviesť technológie v oblastí energie z obnoviteľných zdrojov, siete a energetickej efektívnosti[footnoteRef:14]; [14:  	Oznámenie Komisie z 5. marca 2025 s názvom Únia zručností (COM(2025)0090).] 

U.	keďže malé a stredné podniky (MSP) sú oporou hospodárstva, podnikania a inovácií EÚ, pričom tvoria 99 % podnikov, poskytujú pracovné miesta pre viac ako 85 miliónov občanov EÚ a vytvárajú viac ako 58 % HDP EÚ;
V.	keďže rastúca decentralizovaná výroba elektriny a reakcia na strane spotreby sú dôležité na zníženie závislosti od centralizovanej výroby, ktorá sa môže ľahko stať cieľom fyzických alebo kybernetických hrozieb alebo byť ohrozená udalosťami súvisiacimi s klímou;
1.	vyzýva členské štáty, aby v plnej miere preskúmali, optimalizovali, modernizovali a rozšírili kapacitu svojej elektrizačnej sústavy vrátane prenosu a distribúcie; považuje elektrické siete za ústredný prvok prechodu EÚ na konkurencieschopné hospodárstvo s emisne neutrálnym hospodárstvom do roku 2050, ktoré je schopné pokryť veľké objemy technológií variabilných obnoviteľných zdrojov energie a/alebo vyvíjajúcich sa zdrojov dopytu, ktoré sú spôsobené zvýšenou úrovňou elektrifikácie a pokrokom digitálnych technológií; berie na vedomie výsadu členských štátov určiť si vlastný energetický mix;
2.	vyzýva Komisiu, členské štáty, agentúru ACER, subjekt PDS EÚ[footnoteRef:15] a ENTSO-E[footnoteRef:16], aby bezodkladne vykonali opatrenia akčného plánu EÚ pre elektrizačné sústavy, Akčného plánu pre cenovo dostupnú energiu, reformy koncepcie trhu s elektrinou EÚ a smernice o energii z obnoviteľných zdrojov III; [15:  	Subjekt PDS EÚ je technický odborný orgán a združenie prevádzkovateľov distribučných sústav (PDS), ktorý je nariadením o trhu s elektrinou ((EÚ) 2019/943) poverený podporou fungovania trhu s elektrinou a uľahčovaním energetickej transformácie.]  [16:  	Európska sieť prevádzkovateľov prenosových sústav pre elektrinu (ENTSO-E) je združením pre spoluprácu európskych prevádzkovateľov prenosových sústav (PPS).] 

3.	poukazuje na to, že dokončenie integrácie trhu EÚ s energiou ušetrí až 40 miliárd EUR ročne a 50 % nárast cezhraničného obchodu s elektrickou energiou by mohol zvýšiť ročný HDP EÚ o 0,1 %[footnoteRef:17]; [17:  	Medzinárodný menový fond (MMF), podkladový dokument zamestnancov MMF o integrácii trhu s energiou v EÚ, 16. januára 2025, ako sa uvádza v podkladovom dokumente Rady zo 17. januára 2025 o integrácii trhu EÚ s energiou: https://data.consilium.europa.eu/doc/document/ST-5438-2025-INIT/en/pdf.] 

Význam elektrických sietí pre európsku energetickú transformáciu
4.	víta oznámenie Komisie o elektrizačných sústavách[footnoteRef:18]; zdôrazňuje očakávaný nárast spotreby elektrickej energie o 60 % do roku 2030, rastúcu potrebu integrovať veľký podiel variabilnej energie z obnoviteľných zdrojov do sústavy a potrebu, aby sa siete prispôsobili decentralizovanejšej, digitalizovanejšej a flexibilnejšej elektrizačnej sústave, vrátane optimalizácie prevádzky systému a plného využitia miestnych zdrojov flexibility, reakcie na dopyt a riešení uskladňovania energie na doplnenie veľkoobchodných trhov a zvýšenie odolnosti siete, čo povedie k ďalším 23 GW cezhraničnej kapacity do roku 2025 a ďalším 64 GW kapacity do roku 2030; konštatuje, že viac ako 40 % distribučných sietí Únie má viac ako 40 rokov a je potrebné ich modernizovať[footnoteRef:19]; [18:  	Oznámenie Komisie z 28. novembra 2023 s názvom Elektrizačné sústavy, chýbajúci článok – Akčný plán EÚ pre elektrizačné sústavy (COM(2023)0757).]  [19:  	Tamtiež.] 

5.	opakuje, že do roku 2030 musí Únia investovať približne 375 až 425 miliárd EUR do distribučných sústav a celkovo 584 miliárd EUR do elektrizačných prenosových a distribučných sústav[footnoteRef:20], čo zahŕňa cezhraničné prepojenia a prispôsobenie distribučných sústav energetickej transformácii; [20:  	Tamtiež.] 

6.	so znepokojením konštatuje, že v roku 2023 boli náklady na riadenie preťaženia prenosovej elektrizačnej sústavy v EÚ 4,2 miliardy EUR[footnoteRef:21] a naďalej rastú a že obmedzenie je prekážkou zvyšovania podielu obnoviteľných zdrojov energie; upozorňuje, že tento údaj nezahŕňa distribučnú elektrizačnú sústavu; zdôrazňuje, že v roku 2023 takmer 30 TWh elektrickej energie z obnoviteľných zdrojov bolo v niekoľkých členských štátoch prerušených z dôvodu nedostatočnej kapacity siete; ďalej upozorňuje na prudký nárast počtu hodín záporných cien elektrickej energie za rok, ktorý vzrástol zo 154 v roku 2018 na 1031 v septembri 2024[footnoteRef:22], čo je spôsobené najmä preťažením siete na hraniciach a nedostatkom možností uskladňovania, flexibility a reakcie na strane dopytu na trhu s elektrickou energiou, ktoré by dočasne spájali meniacu sa ponuku elektrickej energie z obnoviteľných zdrojov s dopytom po elektrickej energii; zdôrazňuje, že riešenie týchto problémov by mohlo pomôcť absorbovať nadbytočnú ponuku, čím by sa maximalizovalo využívanie jestvujúcej sieťovej infraštruktúry, ale existujúce trhové a regulačné rámce často neposkytujú primerané stimuly na dosiahnutie tohto cieľa; [21:  	Správa agentúry ACER o monitorovaní trhu za rok 2024, Transmission capacities for cross-zonal trade of electricity and congestion management in the EU (Prenosové kapacity pre medzioblastný obchod s elektrinou a riadenie preťaženia v EÚ), 3. júla 2024.]  [22:  	Správa agentúry ACER o monitorovaní trhu za rok 2024, Kľúčový vývoj na veľkoobchodných trhoch EÚ s elektrinou, 20. marca 2024.] 

7.	zdôrazňuje, že neschopnosť modernizovať a rozšíriť elektrickú sieť EÚ spolu s rýchlym zavádzaním veľkého množstva variabilných obnoviteľných zdrojov energie, ktorá je potrebná na dosiahnutie jej cieľov, má a bude mať za následok vysokú úroveň výpadkov (pokyny na zníženie výkonu); je presvedčený, že výpadky energie z obnoviteľných zdrojov spôsobené preťažením siete a obmedzovaním jej dodávok predstavujú neprijateľné plytvanie vysokohodnotnou elektrickou energiou z obnoviteľných zdrojov a peniazmi; vyzýva Komisiu, aby v rámci pripravovaného balíka opatrení pre európske elektrizačné sústavy vypracovala stratégiu EÚ na výrazné zníženie výpadkov elektrickej energie z obnoviteľných zdrojov;
8.	zdôrazňuje úlohu inteligentných sietí pri zlepšovaní riadenia preťaženia a optimalizácii distribúcie elektrickej energie z obnoviteľných zdrojov; zdôrazňuje ich prínos k pružnosti siete integráciou digitálnych nástrojov, ktoré uľahčujú reakciu na strane dopytu a kolektívnu vlastnú spotrebu; zdôrazňuje, že lepšie riadenie siete zvyšuje energetickú odolnosť, znižuje výpadky a zabezpečuje dodávky počas období špičkového odberu;
9.	zdôrazňuje, že infraštruktúra elektrickej siete je prioritou pre dosiahnutie strategickej autonómie EÚ a jej cieľov v oblasti klímy a energetiky; berie na vedomie záväzok Dohody o čistom priemysle elektrifikovať s kľúčovým ukazovateľom výkonnosti, ktorým je 32 % miera elektrifikácie v celom hospodárstve do roku 2030, čo by si vyžadovalo významnú a nepretržitú aktualizáciu a zavádzanie sietí; vyjadruje poľutovanie nad tým, že oneskorenia pri reagovaní na žiadosti o pripojenie do sústav vedú k pomalšiemu tempu elektrifikácie, a to aj v členských štátoch, v ktorých sa výroba z obnoviteľných zdrojov rýchlo zvyšuje;
10.	zdôrazňuje najmä kľúčovú úlohu, ktorú môžu energetické spoločenstvá zohrávať pri podpore miestnych hospodárstiev; vyjadruje poľutovanie nad tým, že energetické komunity a menší prevádzkovatelia čelia neprimeraným prekážkam v prístupe k sieti a vo financovaní siete z dôvodu regulačných prekážok a obmedzení zdrojov; vyzýva preto členské štáty, ktoré v tejto súvislosti zaostávajú, aby v plnej miere vykonali balík opatrení v oblasti čistej energie, ustanovenia balíka Fit for 55 a smernice o energii z obnoviteľných zdrojov, čím sa občanom, obciam, MSP a spoločnostiam umožní aktívne sa zúčastňovať na trhu s elektrinou, najmä vytvorením podporných rámcov pre komunity vyrábajúce energiu z obnoviteľných zdrojov a podporou systémov spoločného využívania energie; žiada, aby financovanie na úrovni EÚ a na vnútroštátnej úrovni v súvislosti so sieťami zohľadňovalo osobitné potreby projektov podporovaných energetickými komunitami;
Regulačná situácia a výzvy
11.	je presvedčený, že regulačná stabilita je kľúčovou podmienkou uvoľnenia súkromných investícií do elektrickej siete a prípadne umožnenia cenovo dostupnej elektrifikácie hospodárstva EÚ, a pripomína, že pred posúdením prípadných nových revízií je potrebné vykonať už prijaté právne predpisy;
12.	zdôrazňuje, že integrované plánovanie sietí vo všetkých odvetviach na miestnej, regionálnej a vnútroštátnej úrovni a na úrovni EÚ povedie k zvýšeniu efektívnosti systému a zníženiu nákladov; vyzýva preto Komisiu a členské štáty, aby pracovali na integrovanom plánovaní a zabezpečili, aby plány rozvoja elektrizačnej sústavy boli v súlade s národnými energetickými a klimatickými plánmi na roky 2021 – 2030 pre všetky úrovne napätia; konštatuje, že posilnený rámec riadenia by pomohol zabezpečiť súlad medzi plánmi prevádzkovateľov sústav na rozvoj siete a politickými cieľmi na vnútroštátnej úrovni a na úrovni EÚ; uznáva, že zatiaľ čo členské štáty sú povinné podávať správy o svojich príspevkoch k cieľom EÚ prostredníctvom národných energetických a klimatických plánov, PPS v súčasnosti nemajú rovnocennú povinnosť systematicky podávať správy na úrovni EÚ;
13.	zdôrazňuje, že nariadenie o TEN-E a projekty spoločného záujmu a projekty vo vzájomnom záujme sú silnými nástrojmi rozvoja cezhraničnej energetickej infraštruktúry Únie; vyjadruje poľutovanie nad nedostatkami v súčasnej európskej elektrickej infraštruktúre, čo vedie k tomu, že investičné záujmy nezodpovedajú cezhraničným potrebám[footnoteRef:23] a že plánovanie sústavy plne nevyužíva cezhraničné a medziodvetvové úspory[footnoteRef:24]; ďalej vyjadruje poľutovanie nad oneskoreniami týkajúcimi sa dokončenia projektov spoločného záujmu; naliehavo vyzýva Komisiu, aby zaviedla koordinovanejšie, dlhodobejšie a medziodvetvové plánovanie s cieľom dosiahnuť príslušné úspory a prínosy v celej EÚ; zdôrazňuje, že takéto koordinované plánovanie by mohlo lepšie informovať o rozdelení nákladov na infraštruktúru medzi členskými štátmi; konštatuje, že hoci nariadenie o TEN-E umožňuje projektom inteligentných sietí s cezhraničným vplyvom získať štatút projektu spoločného záujmu, aj keď takéto projekty neprekračujú fyzickú hranicu, zoznam projektov spoločného záujmu v roku 2023 zahŕňal len päť takýchto projektov; je preto pevne presvedčený, že treba posilniť a zjednodušiť proces týkajúci sa projektov spoločného záujmu a zefektívniť ho smerom k väčšej jasnosti a transparentnosti; vyzýva členské štáty, aby v plnej miere ukončili projekty spoločného záujmu; vyzýva Komisiu, aby urýchlene navrhla cielenú revíziu nariadenia o TEN-E s cieľom 1) zaviesť spoľahlivý proces plánovania, ktorý kombinuje zodpovednosti prevádzkovateľov distribučných sústav s posilnenou úlohou agentúry ACER tým, že poverí agentúru ACER, aby požiadala o zmeny scenárov a súčasnej európskej elektrickej infraštruktúry a 2) zabezpečiť vypracovanie scenárov v súlade s programom dekarbonizácie a umožniť ľahší prístup pre projekty inteligentných sietí a 3) zaviesť zjednodušený postup podávania žiadostí pre malých a stredných prevádzkovateľov distribučných sústav (PDS); [23:  	Monitorovacia správa agentúry ACER za rok 2024, Electricity Infrastructure development to support a competitive and sustainable energy system (Rozvoj elektrickej infraštruktúry na podporu konkurencieschopného a udržateľného energetického systému), 16. decembra 2024, s. 17.]  [24:  	Tamtiež.] 

14.	zdôrazňuje, že plánovanie siete je dlhodobý proces úzko spojený so stabilitou investícií; preto navrhuje predĺžiť časový rámec pre plány rozvoja siete na 20 rokov; zdôrazňuje, že investície do sietí sú naliehavo potrebné v rámci programu EÚ v oblasti konkurencieschopnosti a nemali by sa odkladať;
15.	okrem toho konštatuje, že EÚ bude mať aj naďalej silné väzby v oblasti elektrickej energie so svojimi susednými krajinami, a preto sa domnieva, že Komisia by mala posilniť takúto spoluprácu so susednými krajinami prostredníctvom projektov vo vzájomnom záujme s krajinami, ktoré nie sú členmi EÚ, ako sa stanovuje v nariadení o TEN-E;
16.	dôrazne zdôrazňuje, že NPE-E sa osvedčil ako kľúčový nástroj na spolufinancovanie cezhraničnej energetickej infraštruktúry, a trvá na jeho pokračovaní; víta zaradenie projektov elektrickej siete na mori do najnovšieho rozpisu grantov Komisie v rámci nástroja NPE-E;
17.	domnieva sa, že nedostatok podrobných, spoľahlivých a porovnateľných údajov o plánovaní sietí na vnútroštátnej úrovni a úrovni EÚ predstavuje prekážku pre efektívnejšie siete; preto vyzýva členské štáty, aby dôkladne vykonali príslušné ustanovenie smernice o elektrickej energii[footnoteRef:25], najmä článok 32, a podporovali menšie PDS, aby uplatňovali ustanovenia tohto článku; [25:  	Smernica Európskeho parlamentu a Rady (EÚ) 2019/944 z 5. júna 2019 o spoločných pravidlách pre vnútorný trh s elektrinou a o zmene smernice 2012/27/EÚ (Ú. v. EÚ L 158, 14.6.2019, s. 125, ELI: http://data.europa.eu/eli/dir/2019/944/oj).] 

18.	víta správu subjektu PDS EÚ o osvedčených postupoch týkajúcich sa plánov rozvoja distribučných sietí[footnoteRef:26] (DNDP), v ktorej sa členské štáty vyzývajú, aby do svojich plánov rozvoja siete zahrnuli analýzy nákladov a prínosov s cieľom vyhodnotiť investičné príležitosti; naliehavo vyzýva Komisiu, aby na základe tejto správy vypracovala usmernenia v spolupráci so subjektom PDS EÚ s cieľom harmonizovať a zvýšiť transparentnosť vnútroštátneho plánovania rozvoja distribučných sietí, zverejniť európsky prehľad plánov rozvoja siete a od všetkých prevádzkovateľov prenosových a distribučných sústav vyžadovať, aby regulačným orgánom v oblasti energetiky poskytli potrebné údaje o svojej súčasnej a budúcej kapacite hosťovania siete a o plánovaní siete s cieľom umožniť regulačným orgánom v oblasti energetiky riadne kontrolovať plánovanie sústavy; vyzýva členské štáty, aby vykonávali článok 31 ods. 3 smernice (EÚ) 2024/1711, v ktorom sa od prevádzkovateľov sietí vyžaduje, aby zverejňovali informácie o dostupnej kapacite v ich oblasti prevádzky s cieľom zabezpečiť transparentnosť a umožniť zainteresovaným stranám prijímať informované investičné rozhodnutia; vyzýva Komisiu, aby vytvorila centralizovaný online register všetkých plánov prenosu a plánov rozvoja siete; [26:  	Subjekt PDS EÚ, DSO Entity’s identified good practices on Distribution Network Development Plans (Osvedčené postupy subjektu PDS týkajúce sa plánov rozvoja distribučnej siete), 1. júla 2024.] 

19.	zdôrazňuje významné riziko, ktoré predstavuje obmedzenie pre realizovateľnosť investícií do energie z obnoviteľných zdrojov, najmä vzhľadom na to, že mnohé členské štáty nekompenzujú výrobcov za prerušené objemy elektrickej energie napriek požiadavkám článkov 12 a 13 nariadenia (EÚ) 2019/943; vyjadruje poľutovanie nad nedostatočnou transparentnosťou, dostupnosťou a podrobnosťou údajov o obmedzenom objeme energie z obnoviteľných zdrojov a nákladoch na riadenie preťaženia;
20.	zdôrazňuje význam zavedenia jasných metrík na meranie toho, či je EÚ na dobrej ceste k dosiahnutiu rozšírenia a posilnenia sietí potrebných na splnenie svojich cieľov do roku 2050; konštatuje, že takéto metriky by mohli zahŕňať zníženie obmedzenia využívania energie z obnoviteľných zdrojov, nižšie náklady na rozvoj siete v porovnaní s objemom dodanej kapacity, zvýšenie efektívneho využívania existujúcej infraštruktúry, zníženie strát a nižšiu materiálovú náročnosť;
21.	berie na vedomie prácu, ktorú vykonali ENTSO-E a subjekt PDS EÚ na harmonizovaných vymedzeniach dostupnej hostiteľskej kapacity siete pre prevádzkovateľov sústav a na vytvorení prehľadu o tejto kapacite za celú Úniu; domnieva sa, že národné regulačné orgány by mohli mať prospech z jasných legislatívnych ustanovení o tom, ako môžu členské štáty uprednostniť pripojenia do sústavy, aby upustili od zásady „kto prv príde, ten prv berie“; žiada preto Komisiu, aby zmenila článok 6 smernice (EÚ) 2019/944 o vnútornom trhu s elektrinou v rámci preskúmania vykonávania, ktoré musí Komisia dokončiť do 31. decembra 2025, a aby následne zaviedla transparentné kritériá prioritného pripojenia, ktoré si členské štáty vyberú a ďalej vymedzia 1) pripojenie výroby, ako je kvalita a vyspelosť projektu, úroveň záväzku, príspevok k dekarbonizácii, sociálna hodnota a 2) pripojenie spotrebiteľov, ako je kvalita a vyspelosť projektu, úroveň záväzku, príspevok k dekarbonizácii, verejný záujem alebo jeho strategická a/alebo sociálna hodnota a optimalizácia siete; vyzýva národné regulačné orgány a členské štáty, aby poskytli jasné pravidlá prioritizácie podľa svojich miestnych a vnútroštátnych špecifík, aby sa umožnilo upustiť od prístupu „kto prv príde, ten prv berie“ tým, že bude odrádzať od žiadostí o pripojenie, ak nie sú podložené solídnym projektom, sú špekulatívne alebo ak navrhovateľ nemôže preukázať dostatočné odhodlanie realizovať projekt;
22.	zdôrazňuje, že zlepšené cezhraničné prepojenia ponúkajú značný potenciál úspory nákladov na úrovni sústavy, pričom ročné zníženie výrobných nákladov do roku 2040 sa odhaduje na 9 miliárd EUR, zatiaľ čo nevyhnutné ročné investície do cezhraničnej infraštruktúry a skladovacích kapacít sú 6 miliárd EUR;
23.	vyjadruje poľutovanie nad tým, že niektoré členské štáty nedosiahli cieľ prepojenia na úrovni 10 % do roku 2020, a naliehavo ich vyzýva, aby sa usilovali o dosiahnutie súčasného cieľa prepojenia na úrovni 15 % do roku 2030, ako sa stanovuje v nariadení (EÚ) 2018/1999, keďže kapacita prepojenia je kľúčová pre fungovanie vnútorného trhu EÚ s elektrickou energiou, ktoré povedie k značným úsporám nákladov na úrovni sústav a k zníženiu nákladov na výrobu energie o 9 miliárd EUR ročne do roku 2040[footnoteRef:27]; vyjadruje poľutovanie nad tým, že 32 GW cezhraničnej kapacity potrebnej do roku 2030 zostáva nevyriešených[footnoteRef:28]; vyjadruje poľutovanie nad oneskoreniami a neistotou v súvislosti s viacerými projektmi prepojenia; vyzýva preto Komisiu, aby najneskôr do júna 2026 navrhla záväzný cieľ prepojenia na rok 2036 na základe posúdenia potrieb; zdôrazňuje potrebu spolupráce s nehostiteľskými členskými štátmi a zapojenia EÚ a jej susedných krajín do rokovaní s cieľom zabezpečiť dokončenie projektov; [27:  	Monitorovacia správa agentúry ACER za rok 2024, Electricity Infrastructure development to support a competitive and sustainable energy system (Rozvoj elektrickej infraštruktúry na podporu konkurencieschopného a udržateľného energetického systému), 16. decembra 2024.]  [28:  	Oznámenie Komisie z 28. novembra 2023 s názvom Elektrizačné sústavy, chýbajúci článok – Akčný plán EÚ pre elektrizačné sústavy (COM(2023)0757).] 

24.	zdôrazňuje potrebu urýchliť povoľovacie postupy pre elektrickú infraštruktúru; zdôrazňuje, že rozširovanie siete by sa nemalo oneskorovať zdĺhavými povoľovacími postupmi alebo nadmernými požiadavkami na podávanie správ; víta preto pozitívny pokrok dosiahnutý v súvislosti s ustanoveniami prijatými v rámci najnovšej revízie smernice o obnoviteľných zdrojoch energie, najmä jej článku 16f, a núdzového nariadenia o povolení[footnoteRef:29] na urýchlenie, zefektívnenie a zjednodušenie postupov udeľovania povolení pre projekty v oblasti sústav a energie z obnoviteľných zdrojov, najmä pokiaľ ide o zásadu verejného záujmu v prípade sieťových projektov; konštatuje však, že niektoré členské štáty napriek ambicióznym rámcom stanoveným na úrovni EÚ nezaznamenali podstatné zlepšenie v harmonogramoch povoľovania projektov; naliehavo preto vyzýva členské štáty, aby bezodkladne vykonali tieto opatrenia, a vyzýva Komisiu, aby pozorne monitorovala vykonávanie smernice o obnoviteľných zdrojoch energie a pravidelne posudzovala, či sú revidované ustanovenia o udeľovaní povolení dostatočné na dosiahnutie cieľov EÚ; okrem toho vyzýva Komisiu, aby stanovila usmernenia pre členské štáty s cieľom zahrnúť zásadu tichého súhlasu do svojich vnútroštátnych systémov plánovania, ako sa uvádza v článku 16a smernice o obnoviteľných zdrojoch energie; zdôrazňuje, že posilnenie administratívnych kapacít, a to aj prostredníctvom primeraného personálneho obsadenia orgánov zodpovedných za plánovanie a udeľovanie povolení, urýchli postupy udeľovania povolení; [29:  	Nariadenie Rady (EÚ) 2022/2577 z 22. decembra 2022, ktorým sa stanovuje rámec na urýchlenie zavádzania energie z obnoviteľných zdrojov (Ú. v. EÚ L 335, 29.12.2022, s. 36, ELI: http://data.europa.eu/eli/reg/2022/2577/oj).] 

25.	vyzýva členské štáty, aby vypracovali plány na určenie osobitných oblastí infraštruktúry pre projekty v oblasti sietí, ako sa uvádza v článku 15e smernice o energii z obnoviteľných zdrojov; zdôrazňuje, že takéto plány sú nevyhnutné na zohľadnenie miestnych špecifík a zabezpečenie rešpektovania chránených oblastí; zdôrazňuje, že tieto plány by mali byť úzko koordinované s určením oblastí urýchleného využívania obnoviteľných zdrojov energie, aby sa zabezpečil racionálny, účinný a integrovaný prístup k rozvoju energetickej infraštruktúry;
26.	konštatuje, že dokumenty sa často musia predkladať v papierovej forme; vyzýva členské štáty, aby zvýšili digitalizáciu týchto procesov s cieľom urýchliť postupy povoľovania; vyzýva Komisiu a členské štáty, aby zrevidovali všetky právne predpisy EÚ týkajúce sa udeľovania povolení, napríklad smernicu o posudzovaní vplyvov na životné prostredie[footnoteRef:30], s cieľom zaviesť povinné digitálne požiadavky na podávanie, predkladanie a spracovanie žiadostí; [30:  	Smernica Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (Ú. v. EÚ L 26, 28.1.2012, s. 1, ELI: http://data.europa.eu/eli/dir/2011/92/oj).] 

27.	zdôrazňuje význam akceptácie verejnosti a zapojenia verejnosti pri vypracúvaní nových projektov v oblasti sústav a vyzýva Komisiu, aby vypracovala súbor najlepších postupov, ktoré by si členské štáty v tejto súvislosti mohli vymieňať; zdôrazňuje kľúčový význam účinnej komunikácie s občanmi a komunitami, pokiaľ ide o projekty v oblasti sietí a ich posilnenie; konštatuje, že podpora na miestnej úrovni môže pomôcť urýchliť poskytovanie kritickej infraštruktúry, a tým splniť ciele na vnútroštátnej úrovni a na úrovni EÚ; naliehavo vyzýva na urýchlené vykonávanie paktu EÚ o spolupráci s odvetvím elektrickej energie a koordináciu s národnými signatármi (PPS, PDS, NRO) s cieľom zaručiť včasnú, zmysluplnú a pravidelnú účasť verejnosti na projektoch v oblasti sústav;
28.	vyzýva na zvolanie skupiny TAIEX[footnoteRef:31] pre udeľovanie povolení v rámci pripravovaného balíka opatrení pre európske elektrizačné sústavy s cieľom podporiť členské štáty pri riešení administratívnych prekážok, zvyšovaní regulačnej kapacity a urýchľovaní schvaľovania projektov prostredníctvom výmeny osvedčených postupov a cezhraničnej koordinácie; [31:  	TAIEX je nástroj technickej pomoci a výmeny informácií Komisie. Podporuje orgány verejnej správy v súvislosti s transpozíciou, vykonávaním a presadzovaním právnych predpisov EÚ, a uľahčuje výmenu osvedčených postupov EÚ.] 

29.	víta iniciatívy oznámené v rámci akčného plánu pre cenovo dostupnú energiu; odporúča Komisii, aby rozšírila „trojstrannú zmluvu o prijateľných cenách energie pre európsky priemysel“ na menších výrobcov energie vrátane energetických spoločenstiev, MSP a podnikov využívajúcich flexibilitu a reakciu na dopyt a aby prepojila výsledky týchto štruktúr spolupráce s procesmi plánovania sietí na vnútroštátnej úrovni a na úrovni EÚ s cieľom optimalizovať plánovanie, investície a využívanie sietí od samého začiatku;
30.	zdôrazňuje potrebu zlepšení rámca verejného obstarávania s cieľom riešiť problémy prevádzkovateľov sietí v súvislosti s výzvami v oblasti dodávok; víta preto oznámenie Komisie o Dohode o čistom priemysle a oznámenie Komisie o nadchádzajúcom preskúmaní smerníc o verejnom obstarávaní[footnoteRef:32]; zdôrazňuje potenciál verejného obstarávania na ďalší rozvoj silného výrobného dodávateľského reťazca EÚ pre zariadenia, softvér a služby v oblasti elektrických sietí; nabáda Komisiu, aby podporovala odolnosť, udržateľnosť a bezpečnosť pri postupoch verejného obstarávania prevádzkovateľov sietí; zasadzuje sa za väčšiu konzistentnosť nariadení EÚ o verejnom obstarávaní; vyzýva Komisiu, aby upravila pravidlá EÚ týkajúce sa verejného obstarávania s cieľom harmonizovať a zjednodušiť špecifikácie funkčného verejného obstarávania s cieľom zvýšiť výrobné kapacity komponentov siete; [32:  	Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 28.3.2014, s. 65, ELI: http://data.europa.eu/eli/dir/2014/24/oj).] 

31.	domnieva sa, že na dosiahnutie úspor z rozsahu a urýchlenie technologického vývoja je potrebná primeraná štandardizácia a spoločné technické špecifikácie; okrem toho sa domnieva, že je nevyhnutné zabezpečiť správnu úroveň normalizácie, aby sa neznížila inovačná kapacita výrobcov;
32.	opakuje, že je potrebné zvážiť nové obchodné modely medzi výrobcami zariadení a prevádzkovateľmi, ako sú dlhodobé rámcové dohody, ktoré podporujú prechod od jednorazových „projektov v oblasti sústav“ k trvalým a štruktúrovaným „programom v oblasti sústav“, čo povedie k predvídateľnejšiemu plánovaniu pre výrobcov sieťových technológií; vyzýva na zefektívnenie postupov verejného obstarávania na poskytovanie sieťového vybavenia a služieb;
33.	zdôrazňuje, že táto nadchádzajúca revízia smerníc o verejnom obstarávaní umožní začlenenie kritérií udržateľnosti, odolnosti a európskych preferencií do postupov verejného obstarávania EÚ pre strategické odvetvia v súlade s ustanoveniami uvedenými v článku 25 nariadenia (EÚ) 2024/1735[footnoteRef:33]; žiada, aby boli siete a súvisiace technológie výslovne uznané za strategické odvetvia, aby sa zabezpečila ich oprávnenosť v rámci revidovaného rámca; zdôrazňuje, že posilnenie európskych preferencií v postupoch verejného obstarávania má zásadný význam pre zníženie závislosti EÚ od dodávateľov z krajín, ktoré nie sú členmi EÚ, zvýšenie bezpečnosti dodávateľského reťazca a podporu odolnej priemyselnej základne EÚ schopnej podporiť energetickú transformáciu; víta skutočnosť, že Európska investičná banka (EIB) zaviedla „balík na podporu výroby elektrizačných sústav“ na podporu európskeho dodávateľského reťazca s protizárukami vo výške najmenej 1,5 miliardy EUR pre výrobcov komponentov sietí; vyzýva na vytvorenie ďalších podobných finančných nástrojov, ktoré by poskytli dlhodobú investičnú istotu a urýchlili rozšírenie európskych výrobných kapacít; [33:  	Nariadenie Európskeho parlamentu a Rady (EÚ) 2024/1735 z 13. júna 2024 o zriadení rámca opatrení na posilnenie európskeho ekosystému výroby emisne neutrálnych technológií a o zmene nariadenia (EÚ) 2018/1724 (Ú. v. EÚ L, 2024/1735, 28.6.2024, ELI: http://data.europa.eu/eli/reg/2024/1735/oj).] 

Financovanie
34.	konštatuje, že za posledných päť rokov sa celosvetové investície do energetickej kapacity zvýšili o takmer 40 %, zatiaľ čo investovanie do sieťovej infraštruktúry zaostávalo; konštatuje, že odhady investícií, ktoré bude musieť EÚ vynaložiť do svojej siete v období 2025 – 2050, sa pohybujú v rozmedzí od 1 950 miliárd EUR do 2 600 miliárd EUR[footnoteRef:34]; [34:  	Monitorovacia správa agentúry ACER za rok 2024, Electricity Infrastructure development to support a competitive and sustainable energy system (Rozvoj elektrickej infraštruktúry na podporu konkurencieschopného a udržateľného energetického systému), 16. decembra 2024, s. 30.] 

35.	so znepokojením konštatuje, že rozpočet pridelený v rámci NPE – E nie je dostatočný na urýchlenie všetkých kategórií projektov spoločného záujmu a projektov vo vzájomnom záujme; konštatuje, že s rozpočtom 5,84 miliardy EUR na roky 2021 – 2027 má program obmedzenú kapacitu a môže mať problémy udržať krok s investičnými potrebami; vyzýva Komisiu a členské štáty, aby pri navrhovaní budúceho viacročného finančného rámca (VFR) výrazne zvýšili finančné krytie NPE-E a percentuálny podiel finančných prostriedkov NPE-E určených na elektrickú infraštruktúru ako samostatný primeraný zdroj a aby zabezpečili, že projekty na úrovni distribúcie aj prenosu s pridanou hodnotou EÚ budú oprávnené na rozpočet vyčlenený v rámci NPE-E; nabáda Komisiu, aby ďalej skúmala možnosti spolufinancovania medzi NPE-E a mechanizmom financovania energie z obnoviteľných zdrojov;
36.	konštatuje, že finančné prostriedky EÚ sa prideľujú prevažne na prenosové siete s relatívne zanedbateľným pridelením na distribučné siete, a to napriek ich významnej úlohe v energetickej transformácii EÚ, čo dokazuje skutočnosť, že v rokoch 2014 až 2020 sa z NPE-E financovali projekty v hodnote približne 5,3 miliardy EUR, z čoho približne 1,7 miliardy EUR smerovalo na prenosové siete a 237 miliónov EUR na inteligentné distribučné siete; poznamenáva, že posledný zoznam projektov spoločného záujmu obsahoval len päť projektov inteligentných sietí;
37.	vyjadruje hlboké poľutovanie nad tým, že zatiaľ čo regionálne fondy, ako je Kohézny fond alebo Európsky fond regionálneho rozvoja alebo Mechanizmus na podporu obnovy a odolnosti, v zásade podporujú investície do sústav, v praxi sa dostatočne nevyužívajú na projekty v oblasti sústav; tiež vyjadruje poľutovanie nad tým, že hodnotiace kritériá uplatňované na posudzovanie projektov predložených v reakcii na výzvy Inovačného fondu EÚ na predkladanie ponúk bránia financovaniu demonštrácie a výroby sieťových technológií; vyzýva Komisiu a členské štáty, aby zabezpečili, že primeraná suma z týchto fondov sa vynaloží aj na investície do sústav;
38.	vyzýva členské štáty, aby zjednodušili prístup prevádzkovateľov sietí k fondom EÚ, ktoré spravujú členské štáty, napríklad prostredníctvom zriadenia jednotného kontaktného miesta v tých členských štátoch, kde je veľký podiel malých a stredných PDS;
39.	vyzýva Komisiu, aby navrhla osobitný nástroj financovania, ako je nástroj založený na príjmoch z trhového systému znižovania emisií, s cieľom umožniť členským štátom podporovať decentralizované a inovačné sieťové projekty s jasnou pridanou hodnotou EÚ vrátane menších projektov, čím sa zabezpečí jeho účinné využívanie členskými štátmi na tieto účely;
40.	zdôrazňuje potrebu regulačných rámcov, ktoré by okrem mechanizmov verejného financovania prilákali súkromné investície a zabezpečili tarify odrážajúce náklady;
41.	je presvedčený, že anticipačné investície a výhľadové investície pomôžu riešiť úzke miesta v sústave a zabránia obmedzovaniu; poukazuje na to, že v nariadení o EMD sa stanovujú regulačné prvky pre anticipačné investície, ale chýba v ňom harmonizované vymedzenie a vykonávanie v celej Únii; vyzýva členské štáty, aby urýchlene vykonali uvedené ustanovenia nariadenia o EMD a odstránili vnútroštátne právne prekážky, národné regulačné orgány, aby odstránili prekážky týkajúce sa regulačných stimulov a odrádzajúcich opatrení, a Komisiu, aby urýchlene poskytla usmernenia týkajúce sa schvaľovania anticipačných investícií, ako bolo oznámené v jej akčnom pláne pre elektrizačné sústavy[footnoteRef:35]; domnieva sa, že ďalšia harmonizácia v tejto oblasti by mohla byť prospešná; požaduje podrobné analýzy nákladov a prínosov a plánovanie založené na scenároch s cieľom posúdiť pravdepodobnosť budúceho využitia a odporúča dvojstupňový proces schvaľovania projektov s vyššou úrovňou rizika, a to najprv schválením menších rozpočtov na štúdie alebo plánovanie a následne druhým schválením nákladnejších krokov s cieľom znížiť riziko uviaznutých aktív; [35:  	Oznámenie Komisie z 28. novembra 2023 s názvom Elektrizačné sústavy, chýbajúci článok – Akčný plán EÚ pre elektrizačné sústavy (COM(2023)0757).] 

42.	uznáva, že investície do sietí z kapitálových trhov možno stimulovať poskytnutím trhovo orientovaných podmienok, ako sú vhodné miery návratnosti a pevný regulačný rámec; zdôrazňuje, že EÚ a členské štáty by mali podporovať súkromné investície poskytovaním nástrojov na zmierňovanie rizika alebo záruk členských štátov; vyzýva Komisiu a EIB, aby ďalej posilňovali iniciatívy a nástroje na znižovanie rizika, ako sú napríklad protizáruky, s cieľom podporiť ďalšie rozširovanie a modernizáciu elektrických sietí za dostupné ceny pre prevádzkovateľov sústav; zdôrazňuje, že vzhľadom na kritickosť infraštruktúry je dôležité zabezpečiť, aby bola elektrická sieť EÚ financovaná, a teda vlastnená verejným a súkromným kapitálom len od subjektov z EÚ alebo vopred preverených investorov z krajín, ktoré nie sú členmi EÚ;
43.	zdôrazňuje, že zatiaľ čo investičné rozhodnutia by sa mali riadiť efektívnosťou vrátane energetickej a nákladovej efektívnosti, investície by sa nemali zameriavať len na kapitálové výdavky a že by sa mali rovnako zvážiť investície optimalizácie, obnovy a modernizácie existujúcej infraštruktúry; víta preto článok 18 nariadenia o EMD, v ktorom sa požaduje, aby sa v metodikách taríf rovnako zohľadňovali kapitálové a prevádzkové výdavky a aby sa prevádzkovatelia odmeňovali za zvyšovanie efektívnosti prevádzky a rozvoja svojich sietí, a to aj prostredníctvom energetickej efektívnosti, flexibility a digitalizácie; vyzýva Komisiu a členské štáty, aby dôkladne vykonávali jeho ustanovenia a zamerali sa na zabezpečenie spravodlivej a včasnej náhrady nákladov, ktoré znášajú prevádzkovatelia sústav;
44.	konštatuje, že elektrifikácia hospodárstva EÚ, ak je to technicky a ekonomicky uskutočniteľné, by pomohla znížiť sieťové tarify rozdelením nákladov na širšiu škálu používateľov; zdôrazňuje preto, že je dôležité zabezpečiť, aby bol rozvoj budúcej siete plne v súlade s prognózami dopytu spôsobenými zvýšením úrovne elektrifikácie; vyjadruje znepokojenie nad tým, že odborníci predpovedajú zvýšenie sieťových taríf približne o 50 % až 100 % do roku 2050[footnoteRef:36]; preto zdôrazňuje potrebu nástrojov a stimulov na podporu prevádzkovateľov sietí pri účinnom riadení dostupnej kapacity siete, a to aj prostredníctvom obstarávania služieb flexibility, s cieľom znížiť bezprostredné potreby investícií do siete; zdôrazňuje, že dohody o flexibilnom pripojení, flexibilné sieťové tarify a miestne trhy flexibility prispievajú k efektívnosti siete; vyzýva NRO, aby podporovali tieto flexibilné sadzby, ktoré spotrebiteľom umožnia ľahko reagovať na cenové signály a zároveň ochránia zraniteľné domácnosti a podniky pred cenovými vrcholmi; vyzýva Komisiu a členské štáty, aby aktívne riešili prekážky v oblasti taríf, poplatkov za pripojenie a predpisov s cieľom uľahčiť cezhraničné investície a investície do hybridných sietí na mori; [36:  	Monitorovacia správa agentúry ACER za rok 2024, Electricity Infrastructure development to support a competitive and sustainable energy system (Rozvoj elektrickej infraštruktúry na podporu konkurencieschopného a udržateľného energetického systému), už citovaná.] 

45.	vyzýva členské štáty, aby zaviedli príslušný právny rámec EÚ na uvoľnenie flexibility na strane dopytu prostredníctvom urýchlenia zavádzania inteligentných meračov, umožnenia prístupu k údajom zo všetkých meracích zariadení a zabezpečenia účinných cenových signálov, aby priemysel a domácnosti mohli optimalizovať svoju spotrebu a znížiť svoje účty za elektrinu a zároveň pomôcť znížiť prevádzkové náklady a potrebu ďalších investícií do siete;
46.	zdôrazňuje, že uvoľnenie sieťových taríf a niektorých poplatkov, ktoré by mohli maž vplyv na znižovanie cien elektrickej energie, ako sa navrhuje v Akčnom pláne pre cenovo dostupnú energiu, musí byť sprevádzané plánom na nahradenie zdrojov finančných prostriedkov potrebných na investície do sietí z alternatívnych zdrojov, aby sa v budúcnosti predišlo nedostatočnému investovaniu do sietí;
47.	zdôrazňuje, že je dôležité minimalizovať dodatočné náklady na účty spotrebiteľov vyplývajúce z investícií potrebných na modernizáciu a rozšírenie siete, ktoré sú potrebné na splnenie cieľov EÚ v oblasti klímy a konkurencieschopnosti; žiada Komisiu, aby v spolupráci s členskými štátmi vypracovala koordinovaný súbor najlepších postupov pre investície a zloženie spravodlivých sieťových taríf s veľkým dôrazom na zvyšovanie transparentnosti a odstránenie poplatkov z taríf nesúvisiacich s energiou;
48.	poukazuje na to, že prenosová infraštruktúra a dostupnosť medzioblastných kapacít majú zásadný význam pre integrovaný trh a pre výmenu energie z obnoviteľných zdrojov s nízkymi marginálnymi nákladmi, pri dodržaní bezpečnosti systému; konštatuje, že v nariadení o EMD sa stanovuje minimálny cieľ 70 % kapacít dostupných pre medzioblastný obchod do roku 2025, ale členské štáty sú ďaleko od jeho dosiahnutia; preto naliehavo vyzýva členské štáty a ich prevádzkovateľov prenosových sústav, aby urýchlili svoje úsilie o maximalizáciu možností medzioblastného obchodovania s cieľom zabezpečiť efektívny vnútorný trh s elektrickou energiou, primerané investičné rozhodnutia a integráciu energie z obnoviteľných zdrojov; vyjadruje poľutovanie nad tým, že dosiahnutie tohto cieľa často viedlo k nákladom na redispečing; konštatuje, že existujúce mechanizmy rozdelenia nákladov, ako je cezhraničné rozdelenie nákladov, kompenzácia medzi prevádzkovateľmi prenosových sústav (PPS) a rozdelenie nákladov na redispečing, sú obmedzené a ťažko sa uplatňujú, čo nepodporuje cezhraničné investície, ako sú siete na mori; vyzýva Komisiu, aby komplexne preskúmala a zlepšila tieto mechanizmy s cieľom zabezpečiť, aby odrážali spoločné výhody infraštruktúry a riešili rozmanitosť tokov elektrickej energie, či už vnútorných alebo cezhraničných vrátane spravodlivého a vyváženého mechanizmu rozdelenia nákladov a prínosov pre cezhraničné infraštruktúrne projekty, ktorý by bol založený na objektívnych kritériách;
49.	berie na vedomie správu ENTSO-E z apríla 2025 o potenciálnych alternatívnych konfiguráciách ponukových oblastí na základe simulácií lokálnych marginálnych cien, ktoré poskytujú prevádzkovatelia prenosových sústav;
Technológie na posilnenie sústavy, digitalizácia, inovačné riešenia a odolnosť
50.	zdôrazňuje, že technológie posilňujúce sústavu, digitálne riešenia, podporné služby a technológie správy údajov, ako aj inteligentné energetické spotrebiče, ktoré často využívajú umelú inteligenciu, môžu výrazne zvýšiť efektívnosť existujúcich kapacít siete a maximalizovať využívanie existujúcich aktív, čím sa zníži požiadavka na novú infraštruktúru, napríklad poskytovaním informácií o energetických tokoch v reálnom čase; trvá preto na tom, že tieto technológie a inovačné riešenia sa musia preskúmať; naliehavo vyzýva národné regulačné orgány, aby motivovali PPS a PDS k tomu, aby sa viac spoliehali na takéto technológie zvážením nákladov a prínosov ich využívania v porovnaní s rozširovaním siete, a to skôr prostredníctvom systémov odmeňovania založených na výhodách ako prostredníctvom nákladov, a aby PPS a PDS porovnávali vzhľadom na ich využívanie týchto technológií; vyzýva Komisiu, aby pri posudzovaní projektov, ktoré sa uchádzajú o financovanie zo strany EÚ, ďalej podporovala takéto inovatívne technológie;
51.	víta prácu, ktorú vykonali ENTSO-E a subjekt PDS pri vývoji dokumentu Technopedia pre PPS/PDS[footnoteRef:37] a vyzýva Komisiu, aby nariadila aktualizáciu Technopedie dvakrát ročne, aby presne odrážala úrovne technologickej pripravenosti zahrnutých technológií; [37:  	Subjekt EÚ PDS, Implementation of Action 7 in the EU Action Plan for Grids: DSO/TSO Technopedia, ENTSO-E & DSO Entity (Vykonávanie opatrenia 7 v akčnom pláne EÚ pre elektrizačné sústavy: Technopedia pre PPS/PDS, ENTSO-E a subjekt PDS), 18. decembra 2024.] 

52.	naliehavo vyzýva Komisiu a členské štáty, aby ďalej umožnili a zvýšili digitalizáciu európskej elektrizačnej sústavy, čím by sa umožnila optimalizácia jej prevádzky a znížil tlak na dodávateľský reťazec; zdôrazňuje, že pre plánovanie a optimalizáciu siete je nevyhnutná výmena údajov a interoperabilita údajov; vyzýva členské štáty, národné regulačné orgány, subjekt PDS EÚ a agentúru ACER, aby pokračovali v práci na systéme monitorovania založenom na ukazovateľoch merania výkonnosti inteligentných sietí („ukazovatele inteligentných sietí“), ako sa stanovuje v smernici o elektrine, a urýchlili ju;
53.	zdôrazňuje, že je naliehavo potrebné zvýšiť bezpečnosť kritickej elektrickej infraštruktúry vrátane prepojovacích vedení a podmorských káblov, ktorým hrozí riziko sabotáže, a zvýšiť jej odolnosť voči extrémnym výkyvom počasia a zmene klímy a fyzickým a digitálnym útokom; zdôrazňuje potrebu posilniť spoluprácu na vnútroštátnej a regionálnej úrovni a na úrovni EÚ;
54.	zdôrazňuje rastúce riziko koordinovaných kybernetických útokov zameraných na celú elektrickú sieť EÚ; pripomína význam rýchleho vykonávania kybernetickobezpečnostných a iných súvisiacich sieťových predpisov a súvisiacich právnych predpisov, ako je smernica NIS 2[footnoteRef:38] a akt o kybernetickej bezpečnosti[footnoteRef:39], a nabáda Komisiu, aby v nadchádzajúcich legislatívnych preskúmaniach napravila stav fyzických sieťových zariadení vrátane diaľkovo ovládateľných sieťových zariadení, ako sú invertory, ktoré v súčasnosti nemajú dostatočne vysokú úroveň kybernetickej bezpečnosti, najmä v prípadoch, keď sa od výrobcu vyžaduje, aby v rámci jurisdikcie krajiny mimo EÚ oznamoval orgánom danej krajiny mimo EÚ informácie o zraniteľnostiach softvéru alebo hardvéru; vyzýva na posilnenie spolupráce na úrovni EÚ medzi všetkými stranami s cieľom posilniť pripravenosť a odolnosť; domnieva sa, že národné regulačné orgány by mali uznať náklady, ktoré prevádzkovateľom vznikli pri prijímaní opatrení v oblasti kybernetickej bezpečnosti a odolnosti, a poskytnúť stimuly na investície týkajúce sa zvýšenia odolnosti energetickej infraštruktúry voči kybernetickým hrozbám a fyzickým a hybridným hrozbám vrátane opatrení na prispôsobenie sa zmene klímy; [38:  	Smernica Európskeho parlamentu a Rady (EÚ) 2022/2555 zo 14. decembra 2022 o opatreniach na zabezpečenie vysokej spoločnej úrovne kybernetickej bezpečnosti v Únii, ktorou sa mení nariadenie (EÚ) č. 910/2014 a smernica (EÚ) 2018/1972 a zrušuje smernica (EÚ) 2016/1148 (smernica NIS 2) (Ú. v. EÚ L 333, 27.12.2022, s. 80, ELI: http://data.europa.eu/eli/dir/2022/2555/oj).]  [39:  	Nariadenie Európskeho parlamentu a Rady (EÚ) 2019/881 zo 17. apríla 2019 o agentúre ENISA (Agentúra Európskej únie pre kybernetickú bezpečnosť) a o certifikácii kybernetickej bezpečnosti informačných a komunikačných technológií a o zrušení nariadenia (EÚ) č. 526/2013 (akt o kybernetickej bezpečnosti) (Ú. v. EÚ L 151, 7.6.2019, s. 15, ELI: http://data.europa.eu/eli/reg/2019/881/oj).] 

55.	zdôrazňuje potrebu zintenzívniť úsilie o ochranu existujúcej a budúcej kritickej podmorskej a pobrežnej energetickej infraštruktúry; domnieva sa, že EÚ by mala zohrávať širšiu úlohu pri predchádzaní incidentom, ktoré ohrozujú túto infraštruktúru, podpore dohľadu a obnove poškodenej infraštruktúry na základe najmodernejších technológií; vyzýva Komisiu a členské štáty, aby našli riešenia na zvýšenie ochrany a odolnosti kritickej infraštruktúry vrátane riešenia financovania takýchto opatrení a technológií;
56.	uznáva, že nové projekty vysokonapäťových inteligentných sústav poskytujú multifunkčnú a nákladovo efektívnu príležitosť na integráciu dodatočných bezpečnostných opatrení (t. j. senzorov, sonarov atď.) a environmentálnych riešení (t. j. plašičov vtákov, požiarnych hlásičov, prírodných koridorov atď., ak sa plánujú uceleným spôsobom; žiada Komisiu, aby vypracovala usmernenia pre národné regulačné orgány s cieľom zabezpečiť, aby sa počiatočné plánovanie projektov sústav vykonávalo a financovalo s ohľadom na tieto prvky;
57.	naliehavo vyzýva Komisiu, prevádzkovateľov distribučných sústav a prevádzkovateľov prenosových sústav, aby vytvorili spoločný európsky energetický dátový priestor vo vlastníctve EÚ založený na technických odborných znalostiach a postupoch využívajúcich dostupné údaje[footnoteRef:40] a na spoločnom súbore pravidiel zabezpečujúcich bezpečnú, transparentnú prenosnosť a interoperabilitu energetických údajov, v ktorom sa harmonizované údaje bezpečne spravujú, vymieňajú a uchovávajú v EÚ; zdôrazňuje, že tento spoločný európsky energetický dátový priestor by mal uľahčiť zhromažďovanie a výmenu údajov prostredníctvom vhodných riadiacich štruktúr a služieb zdieľania údajov a podporovať kritické energetické operácie vrátane prenosu a distribúcie; zdôrazňuje, že európski PPS, PDS a iní predtým kontrolovaní aktéri elektrizačnej sústavy musia byť schopní bezpečne a inteligentne prevádzkovať sieť a optimalizovať jej využívanie integráciou flexibility a inovačných technológií v súlade s kľúčovými zásadami interoperability, dôvery, hodnoty údajov a správy; konštatuje, že dohody o výmene údajov musia zohľadňovať aj interakcie so stranami, ktoré nie sú členmi EÚ; [40:  	Európska komisia, Generálne riaditeľstvo pre energetiku, Fraunhofer Institute for Systems and Innovation Research ISI, Guidehouse, McKinsey & Company, TNO, Trinomics, Utrecht University, Berkhout, V., Villeviere, C., Bergsträßer, J., Klobasa, M., Regeczi, D., Dognini, A., Singh, M., Stornebrink, M., Hülsewig, T., Seigeot, V., Lenzmann, F.Breitschopf, B., Common European Energy Data Space, Úrad pre vydávanie publikácií Európskej únie, 2023.] 

58.	uznáva potenciál flexibility ako potrebného nástroja na optimalizáciu prevádzky systému, zachovanie stability systému a posilnenie postavenia spotrebiteľov tým, že ich bude motivovať k tomu, aby zmenili svoje modely spotreby; zdôrazňuje, že je dôležité zaviesť vhodné opatrenia na zaručenie účinných cenových signálov, ktoré stimulujú flexibilitu, a to aj od všetkých koncových spotrebiteľov, a zabezpečiť, aby všetky zdroje prispievali k bezpečnosti systému, a to aj urýchlením zavádzania inteligentných meračov, inteligentných energeticky efektívnych budov a umožnením prístupu k údajom zo všetkých meracích zariadení; žiada NRO, aby uznali inovácie flexibility a pilotné projekty v systéme, pokiaľ nemajú negatívny vplyv na celkovú rovnováhu a stabilitu siete, s cieľom naďalej stimulovať inovácie;
59.	vyzýva NRO, aby úzko spolupracovali s PPS a PDS s cieľom posúdiť potenciál flexibility a potreby vnútroštátnych systémov v súčasnom a budúcom plánovaní, pričom zohľadnia prítomnosť priemyslu, veľkých spotrebiteľov, veľkých výrobcov a zásobníkov; zdôrazňuje najmä kľúčovú úlohu, ktorú môžu zohrávať uskladňovacie zariadenia vrátane dlhodobého uskladňovania elektrickej energie, ktoré sú schopné poskytovať až 100 hodín elektrickej energie, pri poskytovaní služieb riadenia preťaženia siete; konštatuje, že na poskytovanie týchto základných systémových služieb potrebujú investori do uskladňovacích zariadení stabilné a dlhodobé modely príjmov, podobne ako podporné schémy, ktoré úspešne poskytovali istotu príjmov pre aktíva na výrobu energie z obnoviteľných zdrojov;
Dodávateľský reťazec, suroviny a potreba zručností
60.	so znepokojením konštatuje, že globálny rast dopytu po sieťových technológiách vytvára tlak na dodávateľské reťazce a dostupnosť káblov, transformátorov, komponentov a kritických technológií; poukazuje na zistenia uvedené v nedávnej správe Medzinárodnej agentúry pre energiu s názvom Budovanie budúcej prenosovej sústavy[footnoteRef:41] z februára 2025, podľa ktorých v súčasnosti trvá obstaranie káblov dva až tri roky a zabezpečenie veľkých výkonových transformátorov až štyri roky, a že priemerný čas potrebný na obstaranie káblov a veľkých elektrických transformátorov sa od roku 2021 takmer zdvojnásobil; [41:  	Medzinárodná agentúra pre energiu, „Building the Future Transmission Grid – Strategy to navigate supply chain challenges“, február 2025, https://iea.blob.core.windows.net/assets/a688d0f5-a100-447f-91a1-50b7b0d8eaa1/BuildingtheFutureTransmissionGrid.pdf.] 

61.	je znepokojený dlhým časom dodania mnohých komponentov sieťových technológií a je naďalej odhodlaný udržať si vedúce postavenie európskych technológií v oblasti sieťových technológií, pričom zdôrazňuje potrebu inovácií na vývoj, demonštráciu a rozšírenie európskych vysokokapacitných sieťových technológií a inovatívnych technológií na posilnenie sietí;
62.	zdôrazňuje, že kritické a strategické suroviny sú nevyhnutné pre sieťovú infraštruktúru, pričom dopyt po hliníku sa do roku 2050 zvýši o 33 % a po medi o 35 %[footnoteRef:42]; berie na vedomie rozhodnutie Komisie, ktorým sa určité projekty v oblasti kritických surovín uznávajú za strategické projekty v rámci aktu o kritických surovinách[footnoteRef:43] s cieľom zabezpečiť prístup k týmto kľúčovým materiálom a diverzifikovať zdroje dodávok; vyzýva Komisiu a členské štáty, aby posilnili recykláciu a na tento účel podporovali strategické partnerstvá a obchodné dohody; [42:  	KU Leuven, Eurometaux, Štúdia kvantifikácie dodávok kovov potrebných na dosiahnutie cieľa klimatickej neutrality EÚ, 25. apríla 2022, https://www.eurometaux.eu/media/hxdhepyp/press-release-study-quantifies-metal-supplies-needed-to-reach-eu-s-climate-neutrality-goal.pdf.]  [43:  	Nariadenie Európskeho parlamentu a Rady (EÚ) 2024/1252 z 11. apríla 2024, ktorým sa stanovuje rámec na zaistenie bezpečných a udržateľných dodávok kritických surovín a ktorým sa menia nariadenia (EÚ) č. 168/2013, (EÚ) 2018/858, (EÚ) 2018/1724 a (EÚ) 2019/1020 (Ú. v. EÚ L, 2024/1252, 3.5.2024, ELI: http://data.europa.eu/eli/reg/2024/1252/oj).] 

63.	zdôrazňuje, že je potrebné posilniť dodávateľské reťazce sietí, aby sa zvýšila ponuka sieťových technológií za prijateľné ceny, a tým obmedzili náklady, ktoré znášajú spotrebitelia prostredníctvom sieťových poplatkov; vyzýva na strategický prístup k získavaniu energetických technológií, komponentov alebo kritických materiálov súvisiacich so sieťami, aby sa predišlo vzniku závislosti od jednotlivých dodávateľov mimo EÚ;
64.	domnieva sa, že na vyriešenie kapacitných prekážok v dodávateľskom reťazci je potrebné holistické, koordinované a dlhodobé plánovanie siete v rámci celého európskeho energetického systému a že takéto plánovanie poskytuje výrobcom nevyhnutnú transparentnosť a predvídateľnosť, aby mohli primerane plánovať zvyšovanie výrobnej kapacity; domnieva sa, že takéto plánovanie musí byť spoľahlivé a umožniť aj nové obchodné modely, ako sú dlhodobé rámcové dohody a zmluvy o rezervácii kapacity;
65.	naliehavo vyzýva na maximalizáciu štandardizácie kľúčových zariadení elektrickej siete, pokiaľ je to technicky možné, prostredníctvom spoločného technického hodnotenia Komisie, PDS, PPS a priemyslu, ktoré by sa vzťahovalo na všetky úrovne napätia, s cieľom zvýšiť výrobu, znížiť ceny a dodacie lehoty a podporiť interoperabilitu systémov;
66.	zdôrazňuje naliehavú potrebu riešiť nedostatok pracovnej sily v odvetví energetiky; konštatuje, že Komisia predpokladá, že počet pracovníkov v energetike sa musí výrazne zvýšiť, aby bolo možné zaviesť technológie v oblastí energie z obnoviteľných zdrojov, modernizovať a rozšíriť siete a vyrábať technológie v oblasti energetickej efektívnosti, sietí a iných relevantných oblastiach; vyjadruje poľutovanie nad nedostatkom elektrických mechanikov a montážnych firiem nahlásených v 15 členských štátoch, čo zvyšuje personálne potreby PDS a PPS; zdôrazňuje, že počet pracovníkov v energetike sa musí do roku 2030 zvýšiť o 50 %, aby sa podporilo zavádzanie obnoviteľných zdrojov energie[footnoteRef:44], rozširovanie siete a energetická efektívnosť, pričom do roku 2050 budú podľa odhadov potrebné ďalšie 2 milióny pracovných miest v oblasti distribúcie elektrickej energie; vyzýva na iniciatívy v oblasti odbornej prípravy, zlepšovania zručností a rekvalifikácie, pričom prioritou sú zručnosti súvisiace so sieťami, aby sa odstránili chýbajúce zručnosti; víta partnerstvá medzi univerzitami a podnikmi a cielené akadémie zručností EÚ pre strategické odvetvia vrátane sietí; nabáda PDS a PPS, aby diverzifikovali svoju pracovnú silu, a to aj zvýšením účasti žien; [44:  	Oznámenie Komisie z 5. marca 2025 s názvom Únia zručností (COM(2025)0090).] 

67.	opakuje, že členské štáty a EÚ by mali spolupracovať na prispôsobení programov relevantných zručností a vypracovaní najlepších postupov s cieľom uspokojiť rastúci dopyt po zručnostiach na všetkých úrovniach vzdelávania, pričom by sa mal klásť veľký dôraz na podporu rodovej rovnováhy v tomto sektore;
68.	zdôrazňuje kľúčovú úlohu MSP a podnikov EÚ pri zásobovaní odvetvia technológií pre elektrizačnú sústavu; poukazuje na potrebu prístupu k cenovo dostupnej elektrifikácii, ktorá obmedzuje náklady súvisiace s dodávateľským reťazcom a zabezpečuje kvalifikovanú pracovnú silu;
Na mori
69.	uznáva strategický význam rozvoja pobrežných oblastí pri dosahovaní cieľov EÚ v oblasti energetickej autonómie, zvýšeného využívania obnoviteľných zdrojov energie, odolného a nákladovo efektívneho systému elektrickej energie a klimatickej neutrality do roku 2050; zdôrazňuje význam plného využitia potenciálu piatich európskych morských oblastí na výrobu energie na mori; zdôrazňuje osobitný význam Severného mora (zahŕňajúceho geografickú oblasť Severného mora vrátane Írskeho a Keltského mora), ktoré ponúka priaznivé podmienky a najväčší potenciál, pričom v rámci Energetickej spolupráce v Severnom mori sa dohodol cieľ 300 GW inštalovanej kapacity výroby elektrickej energie na mori do roku 2050; víta pokrok dosiahnutý v tejto oblasti; zdôrazňuje, že je potrebné vytvoriť prepojenú sústavu na mori vrátane hybridných prepojení, najmä v Severnom mori, aby sa plne využil potenciál sústavy na mori a zlepšila integrácia trhu s elektrickou energiou; vyzýva Komisiu a členské štáty, aby posilnili regionálnu spoluprácu v oblasti plánovania sietí a energetiky vo všetkých morských oblastiach s krajinami susediacimi s EÚ, najmä Spojeným kráľovstvom a Nórskom, predovšetkým v oblasti rozvoja veternej energie na mori a plánovania a výroby elektrických sietí;
70.	zdôrazňuje potrebu stabilného a predvídateľného regulačného rámca, ktorý zabezpečí najoptimálnejšie obchodné opatrenia s cieľom poskytnúť požadovanú dôveru investorov na podporu rozvoja a prepojenia projektov v oblasti sústav na mori a veternej energie na mori, čím sa zabezpečí efektívnosť trhu a efektívne cezhraničné toky, a to aj s krajinami mimo EÚ; zdôrazňuje potrebu posilniť vnútroštátne siete, ak je to potrebné na maximalizáciu prínosov energie na mori; uznáva, že kombinácia zariadení na prenos na mori s výrobnými zariadeniami (hybridné projekty na mori) bude neoddeliteľnou súčasťou efektívneho sieťového systému, pretože prináša niekoľko výhod pre európsky energetický systém, ale stále chýba správny regulačný rámec na stimulovanie potrebných investícií;
Spolupráca s krajinami mimo EÚ
71.	vyzýva členské štáty, aby zintenzívnili spoluprácu a koordináciu s podobne zmýšľajúcimi krajinami mimo EÚ, ako sú Nórsko a Spojené kráľovstvo; pripomína, že rozvoj elektrickej infraštruktúry na využitie potenciálu veternej energie na mori v Severnom mori je spoločnou prioritou EÚ aj Spojeného kráľovstva;
72.	zdôrazňuje potrebu pragmatického a kooperatívneho prístupu k obchodovaniu s elektrickou energiou medzi EÚ a Spojeným kráľovstvom; vyzýva Komisiu, aby úzko spolupracovala s administratívou Spojeného kráľovstva s cieľom dohodnúť sa na vzájomne výhodnej obchodnej dohode, ktorá posilní bezpečnosť dodávok a cestu k emisne neutrálnemu hospodárstvu pre obe jurisdikcie; okrem toho sa domnieva, že efektívnosť obchodných opatrení možno ďalej zlepšiť; vyzýva Komisiu, aby v tejto veci konštruktívne spolupracovala so svojimi britskými partnermi;
Najvzdialenejšie regióny
73.	zdôrazňuje jedinečné výzvy, ktorým čelia najvzdialenejšie regióny EÚ a iné oblasti, ktoré nie sú pripojené k európskej elektrickej sieti; zdôrazňuje ich závislosť od dovozu a vysokú zraniteľnosť voči výpadkom elektrickej energie a extrémnym klimatickým rizikám; poukazuje na význam rozvoja odolných a autonómnych energetických systémov prostredníctvom rozvoja miestnych sietí a výroby čistejšej energie; vyzýva Komisiu, aby sa v balíku opatrení pre európske elektrizačné sústavy zaoberala špecifickými potrebami týchto regiónov a navrhla dodatočnú finančnú podporu na zlepšenie nezávislosti ich energetických systémov a riešenie ich nedostatku nedostatočného prepojenia a absencie širších výhod pripojenia k sieti;
°
°     °
74.	poveruje svoju predsedníčku, aby postúpila toto uznesenie Rade a Komisii.

